અમદાવાદ– અભિનેતા મનોજ જોશી ગુજરાત વિધાનસભાની ચૂંટણીમાં પ્રચાર માટે આવ્યા હતા, તેમણે ભાજપની એક જાહેરાત પણ શુટ કરી હતી. મનોજ જોશીએ chitralekha.com ના ન્યૂઝ એડિટર ભરત પંચાલને વિશેષ મુલાકાત આપી છે. મનોજ જોશીએ ખુલ્લા મને જણાવ્યું હતું કે ભારતને આઝાદી મળી ત્યારથી કોંગ્રેસે પેઢીની જેમ દેશ ચલાવ્યો છે. આખી ફેમિલી જ પાર્ટી ચલાવે છે. જ્યારે તેની સામી બાજુએ જોઈએ તો દેશનું સદનસીબ છે કે વડાપ્રધાન તરીકે નરેન્દ્ર મોદી મળ્યા છે. સાવ નાના કાર્યકરના રૂપમાંથી આજે દેશના સર્વોચ્ચ પદ વડાપ્રધાન બન્યા છે. અંગ્રેજોની જેમ કોંગ્રેસે જાતિવાદ અને વંશવાદ કર્યો છે. દેશમાં જાતિવાદ સમીકરણો રચ્યા છે. અને દેશને ગુમરાહ કર્યો છે. પણ પ્રજા હવે સમજી ગઈ છે. આ વખતે ફરીથી ગુજરાતમાં ભાજપની જ સરકાર બનશે. (વિડિયોગ્રાફી- પ્રજ્ઞેશ વ્યાસ)